***III Profesionālās tālākizglītības programmas - 3. kvalifikācijas līmenis***

**Elektrotehniķis**

***Profesionālās darbības pamatuzdevumi***

Elektrotehniķis veic:

* elektroietaišu projektēšanas, izbūves un ekspluatācijas (elektroietaišu darbspējas uzturēšanas un darbmūža pagarināšanas) darbus sadarbībā ar tiešo darba vadītāju.

***Darba apstākļi***

Elektrotehniķa darba apstākli ir atkarīgi no uzņēmuma specifikas. Iespējama darba veikšana augstumā un paaugstinātās bīstamības apstākļos. Darbā lieto elektro un individuālās aizsardzības līdzekļus (izolējošos cimdus, apavus). Darba laiks visbiežāk ir astoņu stundu darba diena.

***Darba iespējas***

Elektrotehniķis strādā dažādu jomu uzņēmumos vai kā individuālais komersants, vai pašnodarbināta persona.

***Profesionāli svarīgas īpašības un prasmes:***

* uzmanīgums, precizitāte;
* piesardzība, darba aizsardzības instrukciju ievērošana;
* prasme lasīt un izprast rasējumus, elektriskās shēmas un materiālu specifikācijas;
* prasme veikt elektroinstalācijas, elektromontāžas, elektroiekārtu atslēdznieka darbus;
* prasme regulēt elektroiekārtas un elektroietaises;
* prasme lietot informācijas tehnoloģijas un speciālo programmatūru;
* spēja risināt problēmsituācijas darba procesā, strādāt komandā un patstāvīgi.